Kollaa ja Simo Häyhä -museo

Kollaa ja Simo Häyhä -museo on talvisodan Kollaan taisteluun ja erityisesti rautjärveläisiin Kollaan taistelijoihin sekä tarkka-ampuja Simo Häyhään liittyvä museo Rautjärven Miettilässä.  

 Sijainti 
Kollaa ja Simo Häyhä -museo sijaitsee Rautjärven Miettilän historiallisella reservikasarmialueella, sairastupana toimineessa rakennuksessa. Etelästä eli Immolan suunnasta alueelle pääsee Niskapietilän museotietä, lännestä ja pohjoisesta sinne tulee valtatie 6:lta erkaneva Miettiläntie.

 Toiminta 
Museo aloitti toimintansa Kollaa -huoneina vuonna 1983 ja uudistettuna, nykymuodossaan, vuonna 2017. Museo on pääosin avoinna kesäaikaan (toukokuun lopulta elo-syyskuun vaihteeseen), muuten sopimuksen mukaan. Toiminnasta vastaa Kollaa ja Simo Häyhä -museon tukiyhdistys ry ja sen alainen museotoimikunta. Toimintaa vetää toiminnanjohtaja ja hänen apunaan oleva joukko vapaaehtoisia paikallisia sotahistorian harrastajia. Palkattua henkilökuntaa museolla ei ole.

Museo sai joulukuussa 2024 niin sanottua eduskunnan joululahjarahaa 50 000 euroa.Ilona Pesu, Petri Kivimäki, Talvisodan sankari Simo Häyhä sai museolleen yllätysrahat, Yle.fi, uutiset 12.12.2024, viitattu 12.12.2024

 Näyttelyt 
Museon perustivat 1980-luvun alussa rautjärveläiset talvisodan Kollaan taisteluiden veteraanit jättääkseen jälkipolville muiston heidän osuudestaan taisteluissa. Yläkerran näyttelyhuoneet on omistettu Kollaan taisteluhistorialle. Kartoin valokuvin ja esinein esitellään eri aikoina taisteluihin osallistuneiden joukkojen sotatoimia, pääasiassa Rautjärven miesten kannalta. Alakerran toinen huone esittelee rautjärveläisten Kollaan taistelijoiden historiaa. Esillä on erilaista pienesineistöä, jota museo saanut lukuisilta veteraaneilta ja heidän omaisiltaan.   

Alakerran Simo Häyhä näyttely esittelee Simon elämän erivaiheita ja toimintaa niin rauhan kuin talvisodankin aikana. Esillä on runsaasti alkuperäisaineistoa. Hän tuli  erityisesti tunnetuksi toimistaan talvisodassa Kollaan rintamalla, jossa hän kaatoi merkittävän määrän vihollisia. Simo ampui M28-30 mallisella avotähtäimisellä sotilaskiväärillä tarkasti jopa yli 400 metriin. 

Eteisnäyttely keskittyy Miettilän reservikasarmialueen historiaan aina 1700-luvun lopulta alkaen.

Uudessa Näyttelyhallissa on esillä sodan aikaista raskaampaa kalustoa. Sotasaaliina Neuvostoliiton joukoilta saatu 76RK27 -tykki ja 45 millimetrin panssarintorjuntakanuuna. Lisäksi hallissa on mm. sekä Puna-armeijan että Suomen armeijan käyttämät Maxim -konekiväärit. Kotimainen on kolmijalalla, Puna-armeijan malli on ns Sokolov-jalustalla (pyörillä). Toisena tukiaseena on esillä kotimainen 81mm kranaatinheitin varusteineen. Talvisodan taistelijoita esittävät nuket on sijoitettu vitriiniin. 

Museon ulkopuolella on Rautjärven Reserviupseereiden ja Reserviläisten yhteisillä talkoilla rakentama tykkiasema johon on sijoitettu toinen museon 76RK27 -tykeistä suorasuuntausammuntaan.

pienoiskuva|Simo Häyhä näyttelyn tiloja
pienoiskuva|Rautjärveläisillee Kollaan taistelijoille omistettua näyttelyä

Julkaisut
 Hannu Narsakka, Tulimyrsky Kollaalla : Rautjärven miehet talvisodan polttopisteessä, Rautjärvi: Kollaa- ja Simo Häyhä -museon tukiyhdistys ry, 2024 
 Simo Häyhä, Sotamuistojani : sotamuistoja Simo Häyhä 13.11.1939–13.3.1940, Rautjärvi: Kollaa ja Simo Häyhä -museon tukiyhdistys ry, 2018 (16 s.)

 Lähteet 


 Miettilän historiaa www.miettila.fi/ 
 Rautjärven Kollaa-museo 1983–92, Koonnut Ukko Könni (moniste)

Viitteet

 Aiheesta muualla 
 Tulimyrsky Kollaalla, Rautjärven miehet talvisodan polttopisteessä

Luokka:Rautjärven rakennukset ja rakennelmat
Kollaa-museo
Luokka:Talvisota